12. 2007 m. Kroatijos - pažangos ataskaita (
- Prieš balsavimą dėl 4 pakeitimo
Hannes Swoboda
pranešėjas. - (DE) Gerbiamasis Pirmininke, kaip suprantu, PPE-DE frakcija atsiėm4 pakeitimą, bet norėtų balsuoti dėl dviejų 8 dalies dalių; visiškai palaikau šį pasiūlymą. Pirmoji dalis baigiasi žodžiais "Kroatijos visuomenės nuomonei"; antroji pastraipa prasideda žodžiais "ragina Kroatijos vyriausybę". Kaip sakiau, 4 pakeitimo atsiėmimas reiškia, kad turėsime balsuoti dėl dviejų mano paminėtų dalių.
(Žodinis pakeitimas buvo priimtas)
- Prieš balsavimą dėl 12 pakeitimo
Hannes Swoboda
pranešėjas. - (DE) Gerbiamasis Pirmininke, paprasčiausiai reikėtų žodį "numato" pakeisti žodžiu "numatyta". Praėjo laiko, todėl reikia vartoti būtąjį laiką.
- Prieš balsavimą dėl 15 pakeitimo
Hannes Swoboda
pranešėjas. - (DE) Gerbiamasis Pirmininke po vakarykščių diskusijų Parlamente tapo aišku, kad didžioji dauguma iš tikrųjų pritartų žodžio "galėtų" pakeitimu žodžiais "bet kokiu atveju turėtų". Tai leistų Parlamentu pasiekti daugelį šalių tenkinantį sutarimą - tai šiuo atveju būtų labai svarbu.
Bernd Posselt
(DE) Gerbiamasis Pirmininke, norėčiau pasakyti, kad, jei šis žodinis pakeitimas būtų priimtas, mano frakcija balsuotų už Hanneso Swobodos pasiūlymą.
Pirmininkas
Kol neįvyks balsavimas, jūs nežinosite, ar jis buvo priimtas.
(Žodinis pakeitimas buvo priimtas)

{'language': 'lt'}